
ŠAKIŲ RAJONO SAVIVALDYBĖ

JAUNIMO REIKALŲ TARYBOS POSĖDŽIO
P R O T O K O L A S

2024-05-16  Nr. 3/1J-37

Posėdžio pirmininkė  –  Jolita Matusevičienė.
Posėdžio sekretorė   –  Danutė Jurgutienė.

[bookmark: _Hlk163225685][bookmark: _Hlk158112035][bookmark: _Hlk163225788]Dalyvauja:  rajono savivaldybės administracijos vyriausioji specialistė Jolita Matusevičienė, rajono savivaldybės tarybos narė Gerda Dobrovolskytė, neformalios jaunimo grupės vadovas Gytis Matusevičius, Kudirkos Naumiesčio Vinco Kudirkos gimnazijos mokinių savivaldos tarybos narė Ugnė Kažemėkaitytė, Šakių rajono mokinių tarybos pirmininkė Austėja Litvinaitė, Šakių rajono savivaldybės vicemeras Darius Jakavičius, Jaunųjų konservatorių lygos Šakių skyriaus pirmininkas Deimantas Indriūnas.
Dalyvauja (be balsavimo teisės): rajono savivaldybės administracijos vyriausioji specialistė (jaunimo reikalų koordinatorė) Danutė Jurgutienė, Bendruomenės „Slavikiečiai“ pirmininkė Neringa Žilionienė, Šakių socialinių paslaugų centro direktorės pavaduotoja Aida Baziliauskienė, Atviro jaunimo centro prie Šakių socialinių paslaugų centro jaunimo darbuotoja  Julija Kuncaitienė, Užimtumo tarnybos prie Socialinės apsaugos ir darbo ministerijos Šakių skyriaus vedėja Aldona Stasiulienė, Šakių turizmo ir verslo informacijos centro direktorė Daiva Palukaitienė.
[bookmark: _Hlk166853285]Nedalyvauja:  Šakių rajono savivaldybės tarybos narys Mantas Puskunigis.
DARBOTVARKĖ:
1. [bookmark: _Hlk166854207]Dėl mokinių ir studentų įdarbinimo galimybių vasaros atostogų metu Šakių rajone.
(Pranešėja D. Palukaitienė, A. Stasiulienė).
2. [bookmark: _Hlk167285527]Dėl asociacijos Bendruomenė „Slavikiečiai“ prašymo skirti lėšų projekto „Turiningas 
jaunimo vakaras 1“ įgyvendinimui (Pranešėja N. Žilionienė).
3. [bookmark: _Hlk167287035]Dėl asociacijos Slavikų bendruomenės centras prašymo skirti lėšų projekto „Po skėčiu“
įgyvendinimui. (Pranešėja D. Jurgutienė).
4. [bookmark: _Hlk167451044]Dėl asociacijos Šakių atviro jaunimo centro prašymo skirti bendrafinansavimą Jaunimo 
savanoriškos tarnybos įgyvendinimui Šakių rajone už 2024 m. I pusmetį.  (Pranešėja D. Jurgutienė).
5. [bookmark: _Hlk167453212]Dėl Gedulo ir vilties dienos minėjimo akcijos „Atminties neištremsi“ organizavimo ir 
finansavimo. (Pranešėja D. Jurgutienė).
6. [bookmark: _Hlk167707882]Dėl jaunimo politikos įgyvendinimo Šakių rajono savivaldybėje 2024 m. (Jaunimo
reikalų agentūros rekomenduojamos įgyvendinti Jaunimo politikos sritys, užduotys ir rezultatų vertinimo kriterijai). (Pranešėja D. Jurgutienė).
7. [bookmark: _Hlk167709153]Geroji patirtis grįžus iš Jaunimo reikalų agentūros organizuotų mokymų SJRT nariams 
 2024 m. gegužės 8–9 d. Kaune. (Pranešėja  A. Litvinaitė).
[bookmark: _Hlk100222332][bookmark: _Hlk167285453]1. SVARSTYTA. Dėl mokinių ir studentų įdarbinimo galimybių vasaros atostogų metu
Šakių rajone. 
Pranešėja A. Stasiulienė išsamiai supažindino su įvairiomis įdarbinimo galimybėmis  jaunimui rajone, aptarė esamas darbo rinkos tendencijas, teikiamas paramos priemones darbdaviams bei mokymo programas, kurios gali padėti jauniems žmonėms sėkmingai integruotis į darbo rinką.
Pranešėja D. Palukaitienė aptarė galimybes smulkiam ir vidutiniam verslui gauti kompensacijas mokinių ir studentų darbo vasaros metu užmokesčiui apmokėti. Aptarta būtinybė šią žinutę paskelbti ir jaunimo, ir verslo atstovams, siekiant aktyvesnio įsitraukimo didinant jaunimo įdarbinimo galimybes.
Tarybos nariai aptarė būdus, kaip skatinti jaunimo įdarbinimą, gerinti jų įdarbinimo sąlygas ir sudaryti palankesnes sąlygas darbo paieškai. Buvo siūloma daugiau bendradarbiauti su vietos verslininkais bei viešosiomis įstaigomis, siekiant sukurti daugiau darbo vietų jaunimui.
NUTARTA (bendru sutarimu): teikti rekomendaciją Šakių rajono savivaldybės Smulkaus ir vidutinio verslo plėtros fondui, kurį administruoja VšĮ Šakių turizmo ir verslo informacijos centras,  papildyti naudos gavėjų sąrašą Šakių rajono savivaldybės biudžetinėmis įstaigomis, kurios turėtų galimybę įdarbinti mokinius ir studentus vasaros atostogų metu ir gauti kompensacijas iš šio fondo lėšų – 50 proc. nepilnamečio moksleivio įdarbinimo išlaidų arba 20 proc. jei mokinys ar studentas pilnametis.
[bookmark: _Hlk167286993][bookmark: _Hlk163562790][bookmark: _Hlk100147880]2. SVARSTYTA. Dėl asociacijos Bendruomenė „Slavikiečiai“ prašymo skirti lėšų projekto 
„Turiningas jaunimo vakaras 1“ įgyvendinimui.
Pranešėja N. Žilionienė supažindino su prašymu, kurį pateikė Bendruomenė „Slavikiečiai“, kuriame prašoma skirti lėšų projekto „Turiningas jaunimo vakaras 1“ įgyvendinimui. Šis projektas skirtas jaunimo užimtumo skatinimui, siekiant suteikti jaunimui galimybes aktyviai ir turiningai praleisti laisvalaikį.
[bookmark: _Hlk167450577][bookmark: _Hlk163564191]NUTARTA (bendru sutarimu): savivaldybės administracijos direktoriui siūlyti skirti finansavimą  Bendruomenės „Slavikiečiai“ projekto įgyvendinimui „Turiningas jaunimo vakaras 1“ 450,00 Eur iš Mokymosi visą gyvenimą, jaunimo ir sporto programos (kodas 01).
Pastaba. Nuo balsavimo nusišalino Jolita Matusevičienė išeidama iš salės.
3. SVARSTYTA. Dėl asociacijos Slavikų seniūnijos bendruomenės centras prašymo skirti lėšų projekto „Po skėčiu“ įgyvendinimui.
Pranešėja D. Jurgutienė supažindino su prašymu, kurį pateikė Slavikų seniūnijos bendruomenės  centras. Projektas orientuotas į jaunimo meninių ir sportinių veiklų organizavimą, siekiant stiprinti bendruomeniškumą ir skatinti jaunimo kūrybiškumą.
[bookmark: _Hlk167452797]NUTARTA (bendru sutarimu): savivaldybės administracijos direktoriui siūlyti skirti finansavimą Slavikų seniūnijos bendruomenės centro projekto „Po skėčiu“ įgyvendinimui 630,00 Eur iš Mokymosi visą gyvenimą, jaunimo ir sporto programos (kodas 01).
[bookmark: _Hlk167453162][bookmark: _Hlk167451111]4. SVARSTYTA: Dėl asociacijos Šakių atviro jaunimo centro prašymo skirti finansavimą Jaunimo savanoriškos tarnybos (toliau – JST)  programos įgyvendinimui Šakių rajone už 2024 m. I pusmetį.
Pranešėja D. Jurgutienė informavo, kad 2024 m. I pusmetį  Šakių rajone JST programoje dalyvauja 5 jaunuoliai. Jaunimo reikalų agentūra finansuoja 3 savanorių vietas, kiti du savanoriai yra  finansuojami Šakių rajono savivaldybės biudžeto lėšomis. 2 savanoriai JST atlieka veiklas Vaikų dienos centre, 2 savanoriai – Šakių viešojoje bibliotekoje Šakiuose ir Žvirgždaičių padalinyje. Dar vienas savanoris – Šakių ligoninėje. Ši iniciatyva skatina jaunimo savanorystę, ugdo jų socialinius įgūdžius bei pilietiškumą. Prašoma skirti 600,00 Eur bendrafinansavimą dviejų savanorių dalyvavimui JST. Finansavimas skiriamas programos mentoriaus atlygiui, savanorių kelionės išlaidoms apmokėti.
NUTARTA (bendru sutarimu):  savivaldybės administracijos direktoriui siūlyti skirti bendrafinansavimą asociacijai Šakių atviras jaunimo centras, kuri yra akredituota kaip Savanorišką veiklą Šakių rajone vykdanti organizacija,  600,00 Eur  JST programos įgyvendinimui Šakių rajone iš Mokymosi visą gyvenimą, jaunimo ir sporto programos (kodas 01).
[bookmark: _Hlk167707810]5. SVARSTYTA: Dėl Gedulo ir vilties dienos minėjimo akcijos „Atminties neištremsi“ organizavimo ir finansavimo.
Posėdžio metu buvo aptartas Gedulo ir vilties dienos minėjimo akcijos „Atminties neištremsi“ organizavimas ir finansavimas. Pranešėja D. Jurgutienė informavo, kad akciją organizuoja Lietuvos jaunimo organizacijų taryba (toliau – LiJOT) ir Šakių rajono savivaldybė, abi šalys yra pasirašiusios bendradarbiavimo sutartį dėl akcijos organizavimo, kurioje yra apibrėžti abiejų šalių įsipareigojimai. Šakių rajono savivaldybės vienas iš  įsipareigojimų - finansuoti Akcijos įgyvendinimui reikalingos knygos maketavimą, jos leidybą ir apsirūpinimą Akcijai reikalinga atributika skiriant 400,00 Eur LiJOT.
NUTARTA (bendru sutarimu): apmokėti LiJOT 400,00 Eur už Akcijos „Atminties neištremsi“ organizavimą iš Mokymosi visą gyvenimą, jaunimo ir sporto programos pagal pateiktą sąskaitą.

[bookmark: _Hlk167709124]6. SVARSTYTA: Dėl jaunimo politikos įgyvendinimo Šakių rajono savivaldybėje 2024 metais (Jaunimo reikalų agentūros rekomenduojamos įgyvendinti Jaunimo politikos sritys, užduotys ir rezultatų vertinimo kriterijai).
Pranešėja D. Jurgutienė supažindino SJRT narius su Jaunimo reikalų agentūros rekomenduojamomis įgyvendinti Jaunimo politikos sritimis, užduotimis ir rezultatų vertinimo kriterijais dėl jaunimo politikos įgyvendinimo Šakių rajono savivaldybėje 2024 metais. Buvo aptartas bendradarbiavimas su Šakių socialinių paslaugų centru dėl atvirojo darbo su jaunimu ir mobiliojo darbo su jaunimu paslaugų organizavimo 2024 metais. Peržiūrėtos pateiktos užduotys, atsakyta į dominančius klausimus.
[bookmark: _Hlk167709754]Nutarimų priimta nebuvo, klausimas informacinio pobūdžio.
7. SVARSTYTA: Geroji patirtis grįžus iš Jaunimo reikalų agentūros organizuotų mokymų 
SJRT nariams 2024 m. gegužės 8-9 d. Kaune.
SJRT nariai pasidalino gerąja patirtimi gauta Jaunimo reikalų agentūros organizuotuose mokymuose Kaune. Mokymų metu įgytos žinios ir patirtis bus pritaikomos tolimesnėje jaunimo politikos įgyvendinimo veikloje.
Nutarimų priimta nebuvo, klausimas informacinio pobūdžio.


Posėdžio pirmininkė                                                                                         Jolita Matusevičienė


Posėdžio sekretorė                                                                                            Danutė Jurgutienė
